בשעות הבוקר (רביעי) נתקבלה הודעה על שריפה שפרצה בדירת מגורים ברחוב השושנים בכרמיאל עם חשש לבני אדם לכודים. למקום הוזנקו ארבעה צוותי כיבוי וכן כוחות שיטור, רפואה והצלה. בבדיקה שנעשתה במקום התברר כי האש פרצה ככל הנראה בארון בחדר האמבט בשעה שבני המשפחה שהו בבית. הצוותים הגיעו לדירה והחלו בפעולות כיבוי וסריקה לאיתור לכודים. בני הבית הספיקו להימלט במהירות, ללא פגע. לוחמי האש השיגו שליטה מלאה בשריפה.